| Medaljeoversikt |
| --- |
| Mangekamp |
| Konkurrerte for Tsjekkias flagg Tsjekkia |
| EM i friidrett innendørs |
| Bronse | Praha 2015 | Femkamp |
| Europacupen i mangekamp |
| Sølv | Tallinn 2010 | Lagkonkurranse |
| TNT – Fortuna Meeting |
| Sølv | Kladno 2017 | Sjukamp |
| Sølv | Kladno 2015 | Sjukamp |
| Gull | Kladno 2014 | Sjukamp |
| Gull | Kladno 2012 | Sjukamp |
| Gull | Kladno 2010 | Sjukamp |
| Junior-EM i friidrett |
| Sølv | Hengelo 2007 | Sjukamp |

**Eliška Klučinová** (født 14. april 1988 i Praha) er en tsjekkisk friidrettsutøver som konkurrerer i syvkamp. Hun representerte landet sitt under Sommer-OL 2012 i London, der hun ble nummer 18 i syvkamp.

Idrettskarriere
---------------

Klučinová deltok ved Ungdoms-VM i friidrett 2005, der hun kom på 8.-plass, og ved Junior-VM i friidrett 2007 i Beijing, der hun også kom på 8.-plass. Hun deltok også ved junior-EM i friidrett 2007, der hun fikk sølv i sjukamp, bak latviske Aiga Grabuste. Hun kvalifiserte seg til VM i friidrett 2009 i Berlin, der hun kom på 23.-plass sammenlagt. Hennes beste enkeltøvelse ble 12.-plass i kulestøt. Ved U23-EM i friidrett 2009 kom hun på 4.-plass, med 6015 poeng. Russiske Nadezhda Sergejeva tok bronsen her, med 6.118 poeng. 

2010-12
I 2010 vant hun TNT - Fortuna Meeting for første gang, dette er en internasjonal mangekampkonkurranse som arrangeres årlig i Kladno i Tsjekkia. Hun deltok også ved Europacupen i mangekamp 2010 i Tallinn, der Tsjekkia kom på 2.-plass i lagkonkurransen, bak Frankrike. Ved EM i friidrett 2010 kom hun på 7.-plass med 6.187 poeng. Hun vant også TNT - Fortuna Meeting i 2012, og hun kom på 8.-plass ved EM i friidrett 2012. Hun representerte Tsjekkia ved sommer-OL 2012 i London, der hun greide 6.109 poeng og endte på 18.-plass. På nasjonalt nivå vant hun lengdehopp ved det tsjekkiske mesterskapet. 

2013-14
Ved Sommeruniversiaden 2013 kom hun på 4.-plass med 6.124 poeng, Tatjana Tsjernova vant denne konkurransen. Hun satte ny tsjekkisk rekord i sjukamp ved VM i friidrett 2013, med 6.332 poeng. Underveis satte hun personlig rekord på 100 meter hekk (13,97) og i høydehopp (1,86). Denne nasjonale rekorden forbedret hun til 6.460 poeng da hun vant TNT - Fortuna Meeting 2014. Hun ble tsjekkisk mester i lengdehopp i 2014. Hun deltok også ved EM i friidrett 2014, men fullførte ikke mesterskapet. 

Hun kom på sjetteplass sammenlagt i IAAF Combined Events Challenge 2013, og fjerdeplass i 2014. 

2015
Hun kom på 3.-plass i femkamp ved EM i friidrett 2015 innendørs i Praha, med 4.687 poeng, som var ny nasjonal rekord. Hun kom på 2.-plass ved TNT - Fortuna Meeting 2015, denne gangen vant Ganna Kasyanova fra Ukraina. Hun fikk to medaljer ved det tsjekkiske mesterskapet i friidrett i 2015 - sølv i lengdehopp og bronse i høydehopp. Hun deltok også ved VM i friidrett 2015, der hun kom på 13.-plass i sjukamp. I IAAF Combined Events Challenge 2015 (Verdenscupen i mangekamp) kom hun på sjetteplass sammenlagt.

På nasjonalt nivå fikk hun sølv i lengdehopp under det tsjekkiske mesterskapet innendørs, og hun fikk sølv i lengdehopp og bronse i høydehopp utendørs. 

### 2016

Under det tsjekkiske mesterskapet innendørs i 2016 fikk hun bronse i lengdehopp. Hun ble tatt ut til å delta i Sommer-OL 2016, der hun kom på 22.-plass i sjukamp med 6077 poeng. 

Hun deltok i kun to stevner i IAAF Combined Events Challenge 2016, og fikk dermed ingen plassering. Hun scoret til sammen 12.259 poeng på disse to stevnene.

### 2017

Som i 2016 fikk Klučinová bronse i lengdehopp under det tsjekkiske innendørsmesterskapet i 2017. Utendørs fikk hun sølv i sjukamp under TNT Express Meeting, og hun kom på 10.-plass i sjukamp under VM i friidrett 2017. 

Hun vant lengdehopp under det tsjekkiske mesterskapet utendørs, og hun fikk sølv i sjukamp og bronse i kulestøt. Hun deltok i fire stevner i IAAF Combined Events Challenge 2017, og kom på sjuendeplass sammenlagt.

Referanser
----------

1. ↑   World Athletics Database, oppført som Eliška Klucinova, World Athletics utøver-ID 204352, besøkt 29. november 2021[Hentet fra Wikidata]
2. ↑   Aktuálně.cz, zena.aktualne.cz, utgitt 6. oktober 2021, besøkt 29. november 2021[Hentet fra Wikidata]
3. ↑   Blesk.cz, www.blesk.cz, utgitt 6. oktober 2021, besøkt 29. november 2021[Hentet fra Wikidata]
4. ↑   Tsjekkias olympiske komité, Patrik Vacek, «To je překvapení! Olympionička Klučinová si vzala známého hudebníka», utgitt 7. oktober 2021, besøkt 10. oktober 2021[Hentet fra Wikidata]
5. ↑   iDNES.cz, «Písničkář Pokáč a bývalá atletka mají syna. Dostal jméno Teodor», verkets språk tsjekkisk, utgitt 12. februar 2021, besøkt 12. februar 2021[Hentet fra Wikidata]
6. ↑  «Athletics at the 2012 London Summer Games: Women's Decathlon». sports-reference.com. Besøkt 26. juli 2014. [*død lenke*]
7. ↑  Atletika.cz - *Rekordy* Arkivert 4. mars 2016 hos Wayback Machine. (side 2), besøkt 10. august 2015.
8. ↑  IAAF - *Combined Events Challenge 2015*, besøkt 9. november 2017.
9. ↑  IAAF - *Combined EventsChallenge 2016*, besøkt 9. november 2017.
10. ↑  IAAF - *Combined EventsChallenge 2017*, besøkt 9. november 2017.

Eksterne lenker
---------------

* (en) Eliška Klučinová – Olympics.com Rediger på Wikidata

* (en) Eliška Klučinová – Olympic.org Rediger på Wikidata

* (en) Eliška Klučinová – Olympedia Rediger på Wikidata

* (en) Eliška Klučinová – Sports-Reference (OL-resultater – arkivert) Rediger på Wikidata

* (cz) Eliška Klučinová – Tsjekkias olympiske komité Rediger på Wikidata

* (en) Eliška Klučinová – World Athletics Rediger på Wikidata
* (en) Profil hos European Athletics
* (en) Profil hos All-Athletics Arkivert 19. september 2015 hos Wayback Machine.

|  |  |
| --- | --- |
| Oppslagsverk/autoritetsdata | Prabook
 |